இது வரைக்கும் தமிழ் விக்கியில் வலுக்கட்டாயமக (forceful) நிர்வாக அணுக்கம் திரும்பிப் பெறுதல் தொடர்பாக ஒரு வழிகாட்டல் இல்லை. ஆங்கில விக்கியில் சில நடைமுறைகள் உள்ளன. பார்க்க: :en:Wikipedia:Requests for de-adminship. குறைந்தது 5 பயனர்களின் (3 மாதப் பங்களிப்பு, 250 தொகுப்புகள்) ஆதரவு இருந்தாலே நிர்வாக அணுக்கத்தை திரும்பிப் பெற நியமிக்க முடியும் என்ற ஒரு நிபந்தனை தமிழ் விக்கியில் தற்போது பொருத்தமாக அமையும் என்பது என் கருத்து. இல்லாவிடின் விசமத் தனமாக நியமனங்கள் வரும், அது தொடர்பாக நிறைய ஆற்றல் வீணாகும். அவ்வாறு நியமிக்கப்பட்டால், அப் பயனருக்கு நிர்வாக அணுக்கத்தைத் திரும்பிப் பெருமாறு பெரும்பான்மை பயனர்களின் கருத்தும், நியமிக்கப்பட்ட குறிப்பான காரணங்களும் கருத்தில் எடுத்துக்கொள்ளப்பட்டு முடிவு எடுக்கப்பட வேண்டும் இருக்க வேண்டும். இது என் பரிந்துரை. அணுக்கம் திரும்பப் பெறப்பட்ட பயனர் பொறுப்பான பங்களிப்புக்கள் மூலம் மீண்டும் நிர்வாகிப் பொறுப்பை ஒரு குறிப்பிட்ட காலத்தின் பின் பெற்று கொள்ளலாம். பிற பயனர்களின் கருத்துக்களைப் பகிருங்கள். --Natkeeran (பேச்சு) 03:02, 18 அக்டோபர் 2013 (UTC)  
:மூன்று மாதப் பங்களிப்பு இவ்வாறான முக்கியமான விடயங்களை முன்னெடுப்பதற்குப் போதாது. ஓராண்டு என்று விதிப்பது நல்லது. குறைந்தது 1000 தொகுப்பு இருக்கவேண்டும் என்பது எனது ஆலோசனை.-- மயூரநாதன் (பேச்சு) 03:23, 18 அக்டோபர் 2013 (UTC)
::பிரேரிப்பவர் யாராவது இருக்கலாமா? கட்டுரைகளிலோ அல்லது உரையாடல்களிலோ பங்களிப்புகள் எதுவுமே செய்யாதவர் எவ்வாறு பிரேரிக்க முடியும்? ரோட்டில் நின்றவர் போனவர் எவரும் ஒரு கணக்கை ஆரம்பித்து ஒரு நிருவாகியை நீக்கப் பிரேரிக்கலாமா?--Kanags <sup>\உரையாடுக</sup> 03:42, 18 அக்டோபர் 2013 (UTC)
::: நிச்சயமாக யாரும் பிரேரிக்கலாம் என்று ஒரு வழிமுறையை வகுத்துக்கொள்ள முடியாது. தமிழ் விக்கிப்பீடியா ஆங்கில விக்கிப்பீடியாவைப் போல் ஆயிரக் கணக்கில் பங்களிப்பாளர்களைக் கொண்டது அல்ல. இங்கே இவ்வாறான விடயங்களை முன்னெடுப்பதற்குக் ஆங்கிலத்தில் இருப்பதைவிடக் கூடுதலான தகுதிகள் வலியுறுத்தப்பட வேண்டியது அவசியம். இல்லாவிட்டால் குழப்பம் விளைவிக்க எண்ணும் எவரும் ஒவ்வொரு நாளும் புதிது புதிதாக நிர்வாகி நீக்கக் கோரிக்கைகளை விட்டு எல்லாப் பயனர்களது நேரத்தையும் வீணடித்து விடுவதற்கே வழி சமைப்பதாக முடியும்.---மயூரநாதன் (பேச்சு) 03:56, 18 அக்டோபர் 2013 (UTC)
::யாராக இருந்தாலும், பங்களிக்காதவர்களாகவே இருந்தாலும், அவர்கள் தங்கள் முறையீட்டை (விக்கியின் நற்பெயர் கெடுகின்றதே, பொறுப்பில் உள்ள ஒருவர் இப்படிச் செய்யலாமா என்று கேள்விகள் அல்லது ஏதும் முறையீட்டை) கட்டாயம் வைக்கலாம் என்றே கருதுகின்றேன். ஆனால் அது தனிமாந்தக் காழ்ப்பின் அடிப்படையிலோ நன்றாக பங்களித்துவரும் ஒருவரை ஒரு பொறுப்பில் இருந்து நீக்கவேண்டும் என்றோ எடுத்த எடுப்பிலேயே வைப்பது சரியாகத் தோன்றவில்லை. இதில் பழிவாங்கல், பெருமையழித்தல் முதலான தீநோக்கங்கள் கொண்டதாலா என்றெல்லாம் கருதவும் வேண்டிய கட்டாயம் இருக்கும். முறையிடப்பட்டவருக்கும் தக்க கால இடைவெளி தந்து விடைபகர வாய்ப்பளிக்கவேண்டும். இந்த விடைபகர்தலானது அம் முறையீட்டைப் பற்றிய தன் பார்வையைப் பகிர்வதும், தான் கருதுவதும், அமைதி கூறுதலும், பிழை நேர்ந்திருந்தால் அதற்கு மெய்யான வருத்தம் கூறுதலும் காரணம் கூறுதலும் மன்னிப்பு வேண்டுதலும் முதலானவைகளாக இருக்கும். இதன் அடிப்படையில் பிற நிருவாகிகள் முடிவுகள் எடுக்கலாம். இது பற்றி ஒரு பரிந்துரை இருக்கலாம், ஆனால் அதுவே வேண்டாத அரசியல் சழக்குகள் பெருக்கவும் காரணமாக அமைய நேரிடும். ஆகவே மிக மிகக் கடுமையான தீய செயல்களில் இறங்கிய ஒருவரைப் பற்றியதாக இருந்தால் மட்டுமே இப்படியான நடவடிக்கைகளுக்கு இடம் தரவேண்டும். மற்றபடி முறையீடு என்பதை, இப்படியான நடவடிக்கை இல்லாமலேயே, யாரும் எப்பொழுதும் பொதுவில் வைக்கலாம் அது பற்றி உரையாடி நன்முறையில் தீர்க்கலாம். இதற்காக இபப்டியான பொறுப்புநீக்கல் முதலான கடுமையான நடவடிக்கைகளுக்குச் செல்லத்தேவையில்லை. இது தவறான வழிகாட்டுதலாக அமையும். மிகவும் கணிசமான, பெருந்தீங்கான செயல்களை ஒருவர் செய்திருந்தால் இப்படியான கடுமையான நடவடிக்கைகள் எடுக்க வேண்டுவது தமிழ் விக்கி நிருவாகத்தின் கடமையாகும். ஆகவே அது கருதி ஒரு வழிமுறை அமைத்து வைப்பது தேவையாகலாம். ஆங்கில விக்கியிலும் எல்லோரும் ஏற்கும் பரிந்துரைகள் என்று ஏதும் எட்டவில்லை என்றே எண்ணுகின்றேன். --செல்வா (பேச்சு) 04:05, 18 அக்டோபர் 2013 (UTC)  
உங்கள் வசதிக்கேற்ப சட்டங்களை உருவாக்க முனையாதீர்கள். முறையாக "கருத்துக்களைப் பகிரலாம்" என்றார் ஒருவர். அதைப் பார்த்துக் கொண்டிருந்தீர்கள் எல்லோரும். நீங்கள் வழிகாட்டியபடி கருத்துக்களைப் பகிர்தால், இப்போ புதுக்கதை! //**ரோட்டில் நின்றவர் போனவர் எவரும் ஒரு கணக்கை ஆரம்பித்து**// இது தனி மனிதத் தாக்குதல் இல்லையா? இப்படித்தானா புதுப்பயனரை அணுகுவது? நீங்கள் யார்? Kanags யார்? ஐபி ஊடாக தனி மனித தாக்குதல் என்று தடை செய்த உங்களை யார் தடை செய்வது? குற்றவாளிகளை உருவாக்குவதே உங்களைப்போன்றவர்களின் பொறுப்பற்ற நடத்தைதான். --Rajan s (பேச்சு) 04:15, 18 அக்டோபர் 2013 (UTC)  
: தமிழ் விக்கிப்பீடியாவின் நலனுக்காகத்தான் வழிமுறைகளை உருவாக்க முனைகிறோம். இங்கே பல ஆண்டுகள் தமது பொன்னான நேரத்தைச் செலவு செய்து பல பயனர்கள் உழைத்து தமிழ் விக்கிப்பீடியாவைத் தற்போதைய நிலைக்குக் கட்டி எழுப்பி இருக்கிறார்கள். வழிமுறைகள் இந்த உழைப்புக்கு மதிப்பு அளிப்பதாக இருக்கவேண்டும். குற்றச்சாட்டுகளை முன்வைப்பதற்காகவே வருகின்ற அனானிப் பயனர்களுக்கும், அதே நோக்கங்கருதி பயனர் கனக்குத் தொடங்குபவர்களுக்கும் சாதகமாக வழிமுறைகள் அமையவேண்டும் என எவரும் எதிர்பார்க்க முடியாது. --மயூரநாதன் (பேச்சு) 04:39, 18 அக்டோபர் 2013 (UTC)
நந்தினிகந்தசாமி (பேச்சு) 13:08, 18 அக்டோபர் 2013 (UTC)  
::Rajan s, முறை வகுத்துத்தானே செயல்பட முடியும் இங்கே நடக்கும் உரையாடலானது நீங்கள் தேனி சுப்பிரமணியைப் பற்றி எழுப்பியது பற்றியன்று. அது தூண்டுகோலாக இருந்தது என்பது வேறு. ஆனால் இப்படியான முறையீடுகள் வரும்பொழுது அவற்றை எவ்வாறு அணுக வேண்டும் எப்படி எடுத்து நடத்த வேண்டும், தக்க வழிமுறைகள் யாவை என்று கருதுகின்றோம், ஆகவே முறைமை *வகுக்கும்* நோக்கில் நடக்கும் பொது உரையாடல். அருள்கூர்ந்து இங்கே இந்த உரையாடலின் நோக்கத்தைப் புரிந்துகொள்ளுங்கள். உங்களின் தாக்குவேட்கை நிறைந்த சொற்களை தவிர்க்க வேண்டுகின்றேன் (//குற்றவாளிகளை உருவாக்குவதே உங்களைப்போன்றவர்களின் பொறுப்பற்ற நடத்தைதான்.//).*இப்படித்தானா புதுப்பயனரை அணுகுவது?* என்கின்றீர்களே எந்த நல்ல பங்களிப்பும் செய்யாத புதுப்பயனராகிய நீங்கள் இப்படியா சொற்களை முன்வைப்பீர்கள்?! அதுவும் சிறீதரன் கனகு போல ஒவ்வொரு நாளும் எட்டு ஆண்டுகளாக ஒழுக்கத்துடன் பல்லாயிரக்கணக்கான தொகுப்பகள் செய்தவரைப்பற்றி இப்படியெல்லாம் அவையில் பேச உங்களுக்குச் சிறு கூச்சம் கூட இல்லையே! உங்கள் அணுகுமுறையில் உரையாடல்கள் இங்கே மலிந்திருந்தால் இந்தப் பத்தாண்டுகளாக த.வி வளர்ந்தே இருந்திருக்கமுடியாது!! உங்களுக்குப் பங்களிக்க விருப்பம் இருந்தால், விக்கியில் அக்கறை இருந்தால், விக்கியின் நற்பழக்கவழக்கங்களை அறியுங்கள், பிற பங்களிப்பாளர்களுடன் பண்புடம் பழகுங்கள். சிறீதரன் கனகு //ரோட்டில் நின்றவர் போனவர் எவரும்// என்றது பொதுவாகக் கூறியது (உங்களைப் பற்றியன்று). இக்கேள்வி பொதுவான வழிமுறை வகுப்பதைப் பற்றியது (தனியொருவரைப் பற்றியதன்று). --செல்வா (பேச்சு) 04:52, 18 அக்டோபர் 2013 (UTC)
--நந்தினிகந்தசாமி (பேச்சு) 13:15, 18 அக்டோபர் 2013 (UTC)  
//பிற பங்களிப்பாளர்களுடன் பண்புடம் பழகுங்கள்// அதைத்தான் நான் உங்கள் எல்லோரிடமும் கேட்கிறேன். --Rajan s (பேச்சு) 10:21, 18 அக்டோபர் 2013 (UTC)  
:ஒருவர் நிருவாக அணுக்கத்தைத் தவறாகப் பயன்படுத்தி (நீக்கல் கருவி போன்றவற்றை) விக்கி இணக்க முடிவுக்கு எதிரான செயற்பாடுகளில் ஈடுபட்டாலோ, நிருவாகி என்று தம்மை அடையாளப்படுத்திக் கொண்டு தொடர்ந்து விக்கிக்கு களங்கம் ஏற்படுத்தினாலோ தவிர இவ்வாறான பெரிய முடிவுக்கு வர வேண்டியதில்லை. வழக்கமான உள்ளடக்கத்தில் கருத்து வேறுபாடுகள், கொள்கை மீறல்கள் போன்றவற்றை அவ்வவ் கொள்கைகளைக் கொண்டே அணுக வேண்டும். காட்டாக மூன்றுமுறை வலிந்து மற்றொரு பயனரின் பங்களிப்பை மீளச் செய்தால் மற்ற எவரையும் போல நிருவாகியின் கணக்கையும் 24 மணி நேரம் முடக்கலாம். நிற்க.  
:தொடர் அத்துமீறல்களின் பேரிலோ, மாபெரும் களங்கம் ஏற்படும் நிலையிலோதான் செயற்படுத்தப்படும் என்பதால் விக்கியில் நன்கு பழகியவர்கள் 3-6 மாதமாவது பங்களித்தவர்கள் மட்டுமே நீக்கல் பரிந்துரை செய்யுமாறு வைக்கலாம். அதற்கு முன்னதாக விதமீறலை முறையிடும் வசதி ஒன்றை அனைவருக்கும் திறந்து விடலாம். அங்கு சரியாகாத சிக்கலுக்கு அடுத்து சில வழிமுறைகளைத் தொடர்ந்து வேறு வழியில்லாத நிலையில் இந்த முடிவைக் கூடிப்பேசி வாக்கெடுப்பு நடத்தி முறைப்படுத்தலாம். விக்கிகு வெளியே எடனடியாக பாதிப்பு வருமிடங்களில் புதுப்பயனரோ அடையாளம் காட்டாதவரோ சுட்டிக்காட்டும்போது மற்ற வழமையான பங்களிப்பாளர்கள் நிலையின் தீவிரத்தை உணர்ந்து முறையான நடவடிக்கையெடுக்க முன்மொழியலாம். புதுப்பயனருக்கு வழக்குரைஞராக நாம் செயல்படலாம். -- சுந்தர் <sup>\பேச்சு</sup> 06:13, 18 அக்டோபர் 2013 (UTC)